Návrh rozhodnutie Rady ktorým sa ustanovuje pozícia, ktorá sa má v mene Spoločenstva zaujať v rámci Medzinárodnej rady pre obilniny vzhľadom na predĺženie platnosti Dohovoru o obchodovaní s obilninami z roku 1995 /* KOM/2009/0132 v konečnom znení - ACC 2009/0045 */





[pic] | KOMISIA EURÓPSKYCH SPOLOČENSTIEV | Brusel, 24.3.2009 KOM(2009) 132 v konečnom znení 2009/0045 (ACC) Návrh ROZHODNUTIE RADY ktorým sa ustanovuje pozícia, ktorá sa má v mene Spoločenstva zaujať v rámci Medzinárodnej rady pre obilniny vzhľadom na predĺženie platnosti Dohovoru o obchodovaní s obilninami z roku 1995 (predložená Komisiou) DÔVODOVÁ SPRÁVA 1. Spoločenstvo uzatvorilo Dohovor o obchodovaní s obilninami z roku 1995 (ďalej len „dohovor“) rozhodnutím Rady 96/88/ES[1] s platnosťou do 30. júna 1998 a odvtedy sa jeho platnosť pravidelne predlžovala. Platnosť tohto dohovoru sa naposledy predĺžila rozhodnutím Medzinárodnej rady pre obilniny v júni 2007, a to do 30. júna 2009. 2. Ďalšie predĺženie platnosti dohovoru najviac o dvojročné obdobie je v záujme Spoločenstva. 3. Dôsledkom predĺženia platnosti dohovoru sa predlžuje aj platenie príspevkov Spoločenstva do administratívneho rozpočtu Medzinárodnej dohody o obilninách, ktorá sa vzťahuje na uvedený dohovor, ako aj na Dohovor o potravinovej pomoci z roku 1999. Tento príspevok sa v rozpočte Spoločenstva vykazuje pod položkou 05 06 01 (Medzinárodné dohody v oblasti poľnohospodárstva). 4. Cieľom tohto návrhu je dosiahnuť, aby Rada splnomocnila Komisiu hlasovať v mene Spoločenstva v rámci Medzinárodnej rady pre obilniny za ďalšie predĺženie platnosti Dohovoru o obchodovaní s obilninami do 30. júna 2011. 1. 2009/0045 (ACC) Návrh ROZHODNUTIE RADY ktorým sa ustanovuje pozícia, ktorá sa má v mene Spoločenstva zaujať v rámci Medzinárodnej rady pre obilniny vzhľadom na predĺženie platnosti Dohovoru o obchodovaní s obilninami z roku 1995 RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 v spojení s jej článkom 300 ods. 2 druhým pododsekom, so zreteľom na návrh Komisie, keďže: (1) Dohovor o obchodovaní s obilninami z roku 1995 uzavrelo Spoločenstvo rozhodnutím Rady 96/88/ES[2] a jeho platnosť sa pravidelne predlžovala na ďalšie dvojročné obdobia. Platnosť uvedeného dohovoru bola naposledy predĺžená rozhodnutím Medzinárodnej rady pre obchodovanie s obilninami v júni 2007, a to do 30. júna 2009. Ďalšie predĺženie platnosti dohovoru je v záujme Spoločenstva. Komisia, ktorá zastupuje Spoločenstvo v Dohovore o obchodovaní s obilninami, by sa preto mala splnomocniť hlasovať v prospech takéhoto predĺženia platnosti, ROZHODLA TAKTO: Jediný článok Pozícia Európskeho spoločenstva v rámci Medzinárodnej rady pre obilniny je hlasovať za predĺženie platnosti Dohovoru o obchodovaní s obilninami z roku 1995 o ďalšie obdobie najviac dvoch rokov. Komisia sa týmto splnomocňuje vyjadriť túto pozíciu v Medzinárodnej rade pre obilniny. V Bruseli Za Radu predseda LEGISLATÍVNY FINANČNÝ VÝKAZ Oblasť politiky: Poľnohospodárstvo a rozvoj vidieka Činnosť: Medzinárodné aspekty oblasti politiky poľnohospodárstva a rozvoja vidieka | NÁZOV AKCIE: PREDĺžENIE PLATNOSTI DOHOVORU O OBCHODOVANÍ S OBILNINAMI Z ROKU 1995 | 1. ROZPOČTOVÁ POLOŽKA + NÁZOV Výdavková kapitola 4 – EÚ ako globálny partner 05 06 01: Medzinárodné dohody v oblasti poľnohospodárstva 2. CELKOVÉ ČÍSELNÉ ÚDAJE 2.1. Celkové pridelenie prostriedkov na akciu (časť B): 0,775 mil. EUR 2.2. Obdobie uplatňovania: od 1. 7. 2009 do 30. 6. 2011 2.3. Celkový viacročný odhad výdavkov (v mil. EUR): 2010 | 2011 | Spolu | Viazané rozpočtové prostriedky | 0,375 | 0,400 | 0,775 | Platobné rozpočtové prostriedky | 0,375 | 0,400 | 0,775 | 2.4. Zlučiteľnosť s finančným plánovaním a finančným výhľadom X Návrh je zlučiteľný s platným finančným plánovaním. 2.5. Finančný vplyv na príjmy X Návrh nemá finančný vplyv na príjmy (týka sa technických aspektov implementácie opatrenia). 3. ROZPOČTOVÉ CHARAKTERISTIKY Druh výdavkov | Nové | Účasť EZVO | Príspevky od kandidátskych krajín | Výdavková kapitola vo finančnom výhľade | Povinné | Diferencované | NIE | NIE | NIE | 4 EÚ ako globálny partner | 4. PRÁVNY ZÁKLAD Článok 133 v spojení s článkom 300 ods. 2 Zmluvy o ES. 5. OPIS A DÔVODY 5.1. Potreba intervencie zo strany Spoločenstva Vzhľadom na svoj hospodársky význam najmä v sektore poľnohospodárstva musí byť ES zastúpené v medzinárodných dohodách v oblasti poľnohospodárstva, ktoré predstavujú dôležitý prostriedok na sledovanie globálneho vývoja a ochranu záujmov Spoločenstva v prípade príslušných výrobkov. Platenie členských príspevkov Medzinárodnej rady pre obilniny (ďalej len „MRO“) zo strany ES umožňuje dosahovať ciele medzinárodných dohôd. MRO, ktorá je zodpovedná za správu dohody týkajúcej sa Dohovoru o obchodovaní s obilninami z roku 1995 a Dohovoru o potravinovej pomoci z roku 1999, podporuje ciele dohôd vrátane medzinárodnej spolupráce, výmeny štatistických informácií, predpovedí vývoja trhu atď. a v prípade Dohovoru o potravinovej pomoci zabezpečenie minimálnej výšky potravinovej pomoci pre rozvojové krajiny zo strany Európskej únie. Je preto v záujme ES byť zúčastnené sa na týchto dohodách. Členské príspevky sa stanovujú každý rok a platia sa na obdobie trvania členstva ES v dohodách. Je zrejmé, že keby malo ES samo uskutočňovať tie isté akcie, aké uskutočňuje MRO, celkové náklady na ne by boli oveľa vyššie, ako sú náklady na členské príspevky. 5.2. Plánované akcie a mechanizmy rozpočtovej intervencie ES platí svoje členské príspevky Medzinárodnej rade pre obilniny každoročne. Príspevky sa platia dovtedy, pokiaľ ES zostáva signatárom dohôd. Európska komisia sa v plnej miere zúčastňuje na činnostiach MRO a má všetky výhody vyplývajúce z členstva. 6. FINANČNÝ VPLYV 6.1. Celkový finančný vplyv na časť B Viazané rozpočtové prostriedky (stanovené na 3 desatinné miesta): 0,775 milióna EUR na dvojročné obdobie, z toho 0,375 mil. na roky 2009/2010 a 0,400 mil. na roky 2010/2011. 6.2. Výpočet Výdavky, ktoré vznikajú pri uplatňovaní týchto dvoch dohovorov, sa kryjú ročnými príspevkami všetkých členov dohovoru o obilninách. Každý príspevok sa určuje úmerne k počtu hlasov pridelených dotknutému členovi a úmerne k jeho významu na medzinárodnom trhu. Celkový počet hlasov v rámci dohovoru je 2 000, pričom v rokoch 2009/2010 a 2010/2011 Európska únia disponuje 386 hlasmi. Náklady na jeden hlas na roky 2009/2010 sa odhadujú na 837 EUR, z čoho pre Spoločenstvo vyplýva príspevok vo výške 0,323 milióna EUR. Na roky 2010/2011 sa náklady pri zohľadnení úpravy ceny za hlas odhadujú na 0,346 milióna EUR. Tieto sumy sa zvýšili o 15 % bezpečnostnú rezervu (výmenné kurzy, nečakané zmeny v organizácii atď.). Pri výpočte sa použil odhad výmenného kurzu 1,25 EUR = 1 GBP. 7. VPLYV NA ZAMESTNANCOV A ADMINISTRATÍVNE VÝDAVKY 7.1. Vplyv na ľudské zdroje Druhy pracovných miest | Zamestnanci poverení riadením akcie za využitia existujúcich zdrojov | Spolu | Opis úloh vyplývajúcich z akcie | Počet miest na dobu neurčitú | Počet miest na dobu určitú | Úradníci alebo dočasní zamestnanci | A B C | 0,2 0,1 – | – – – | 0,2 0,1 – | Príprava účasti na zasadnutiach MRO a následný postup | Ostatné ľudské zdroje | – | – | – | Spolu | 0,3 | – | 0,3 | 7.2. Celkový finančný vplyv, ktorý predstavujú ľudské zdroje Druh ľudských zdrojov | Suma (EUR) | Spôsob výpočtu | Úradníci Dočasní zamestnanci | 36 600 | 0,3 x 122 000 | Ostatné ľudské zdroje | Spolu | 36 600 | 8. NÁSLEDNÝ POSTUP A HODNOTENIE 8.1. Následné opatrenia Útvary Komisie sa budú v plnej miere zúčastňovať na zasadnutiach správnych výborov a rady MRO; sú to orgány zodpovedné za stanovenie rozpočtových príspevkov. Správy z týchto zasadnutí a správy o rozhodnutiach prijatých v priebehu týchto zasadnutí sa uverejňujú a sú pre členov voľne dostupné. 9. OPATRENIA PROTI PODVODOM Platba a kontrola príspevkov ES sa skúma v súlade s predpismi stanovenými v dohode MRO. Osobitné formy auditu a kontroly sú stanovené v rámci právneho základu tejto medzinárodnej organizácie. Účty tejto organizácie overuje nezávislý externý audítor. Toto overenie sa v záujme schválenia a následného uverejnenia predkladá príslušnému orgánu MRO. [1] Ú. v. ES L 21, 27.1.1996, s. 47. [2] Ú. v. ES L 21, 27.1.1996, s. 6.